מכללת תלפיות

תלפיות - המכללה האקדמית לחינוך או מכללת תלפיות לחינוך בחולון, היא מכללה דתית להכשרת מורות וגננות בחולון. בשנת תשנ"ה (1995) הוכרה המכללה כמכללה אקדמית להשכלה גבוהה, הרשאית להעניק תואר ראשון בהוראה. המכללה מעניקה כיום תואר ראשון בחינוך (.B.Ed) ותואר שני בחינוך (.M.Ed). לאחר מלחמת העולם הראשונה הוקם בית ספר יסודי לבנות תלפיות. בשנת 1926 נבנה מבנה לבית הספר על מגרש (2,218 ממ"ר) שהקציבה העירייה ברחוב העבודה 25–27. המבנה הוקם בעזרת תרומתו של מר בוים על פי תוכניות האדריכל דב הרשקוביץ. בקיץ תרפ"ט (1929) החליטו הורים של בנות שסיימו כיתה ח' בבית הספר היסודי תלפיות בתל אביב להקים בית ספר תיכון לבנות. בין המקימים היו אברהם ברוך ארטן, זלמן מייזל ודניאל סירקיס. לאחר שנתיים של גירעונות, העבירו ההורים את הבעלות בגימנסיה לידי המנהל ושני מורים. לעזרת בית הספר באו שני תורמים, צבי יעקב לוין ויעקב אלחנן רוטנברג שמימנו את בניית שני החדרים הראשונים לבית הספר. בשנה השלישית לקיום בית הספר הקציבה העירייה לבית הספר מגרש בשטח של דונם ברחוב מלצ'ט 29 פינת רחוב העבודה ועליו נבנה בתרומת אחיו של לוין, משה אליעזר לוין, מבנה לבית הספר, שהיה בבעלות העירייה. המבנה נחנך ב-6 באפריל 1932. נשי מזרחי בתל אביב סייעו לתקציב המוסד, בבניית חדר אוכל וברכישת ציוד כמו פסנתר ומכונות תפירה. הגימנסיה כללה שמונה כיתות והכשירה את הבנות לקבלת תעודת בגרות המאפשרת לימודים באוניברסיטה. מנהל הגמנסיה היה יעקב אלישקובסקי ואחד המורים היה פנחס שיפמן. במהלך שנות ה-30 נוסף ליד הגימנסיה סמינר לגננות אליו עברו מסיימות כיתה י"א שרצו בכך. בשנת 1940, הסמינר לגננות היה בתקופת ניסיון מבחינת ההכרה של מחלקת החינוך של הוועד הלאומי. נסיונותיו של אלישקובסקי להקים גם סמינר למורות לא צלחו ורק בתחילת שנות ה-50 נפתח מסלול למורות. בשנים 1949–1950 קיימה המכללה קורסים מקוצרים להכשרת גננות במסגרת המאמץ של משרד החינוך להכשיר גננות עבור העולים. בשנים 1951–1952 קיימה מכללת תלפיות קורסים מקוצרים למורות בבית צעירות מזרחי, במסגרת מאמץ של משרד החינוך להכשיר כמות מספקת של מורים. המכללה קיימה אז גם כיתת מכינה למורות לתלמידות שלא סיימו י"ב. בשנת 1959 נבנתה קומה למבנה של בית המדרש למורים, שהושלמה בתחילת 1961. בשנת 1975 עברה המכללה למבנה של בית צעירות מזרחי, בה היא פעלה עד שנת 1999. בשנת ה-50 וה-60 ניהל יהודה מוריאל את בית המדרש למורות, לאחר מכן מילא את מקומו יוסף ולק. בשנת 2008 עברה המכללה לעיר חולון. המכללה מפרסמת כתב עת שפיט בשם "כעת" בנושאי חינוך, חברה ומורשת החל משנת 2014. הרב ד"ר יעקב אלישקובסקי 1937–1945 פרופ' יעקב כץ 1946–1949 ד"ר יהודה מוריאל 1950–1954, 1957–1965, 1968–1970 ד"ר יוסף ולק 1955–1956 מר פנחס זילבר 1966–1967 אלכסנדר מלכיאל 1971–1972 ד"ר שמחה פישר 1973–1980 הרב דב שחור 1981–1983 חנוך הר-חן 1984–1986 מנחם בבציק 1987–1994 פרופ' ישראל רוזנסון אתר האינטרנט הרשמי של מכללת תלפיות מכללת תלפיות, ברשת החברתית פייסבוק מכללת תלפיות, ברשת החברתית אינסטגרם מכללת תלפיות, באתר "גיידסטאר ישראל" בנויה לתלפיות, מעריב, 12 באפריל 1989 כיום שטחי מקוה ישראל הם חלק מפארק אריאל שרון בבית הספר לבנות תלפיות, דואר היום, 29 ביולי 1926 הנחת אבן הפינה לביה"ס לבנות תלפיות, דואר היום, 12 באפריל 1926 חנוכת הבית של ביה"ם לבנות "תלפיות" בת"א, דואר היום, 13 בדצמבר 1926 גמנסיה לבנות תלפיות, דואר היום, 23 ביולי 1929 במועצה העירונית, דואר היום, 20 במרץ 1931 תערוכת בית ספר, דבר, 20 ביולי 1936 מתולדות הגמנסיא, הצופה, 17 ביולי 1939 גמנסיה תלפיות (לבנות חרדים), ידיעות עיריית תל אביב, 16 ביוני 1935 חנוכת הגמנסיה תלפיות, דואר היום, 7 באפריל 1932 עשר שנים להסתדרות נשי המזרחי, הצופה, 6 בנובמבר 1939 גמנסיה לבנות תלפיות, דואר היום, 11 באוגוסט 1933 האציל, הצופה, 8 בפברואר 1946 סיום בגמנסיה תלפיות, דואר היום, 27 ביולי 1932 גמנסיא לבנות תלפיות, הצופה, 26 במאי 1943 בתי הספר התיכונים של מחלקת החינוך, דבר, 24 בנובמבר 1940 הרב ד"ר יעקב אלישקובסקי ז"ל, הצופה, 22 בינואר 1948 מסיבת סיום בסמינר למורות וגננות תלפיות בתל אביב, הצופה, 9 באוגוסט 1954 מחלקת החינוך במדינת ישראל, מודעה, הצופה, 22 ביולי 1949 מודעה, חרות, 19 במרץ 1950 קורסים מקוצרים, הצופה, 21 בספטמבר 1951 קורסים מקוצרים להכשרת מורים וגננות - מחזור חדש, הצופה, 24 בינואר 1952 בית המדרש למורות ולגננות תלפיות, מעריב, 20 ביוני 1952 גידול בחינוך הדתי, הצופה, 1 בספטמבר 1959 הושלמה הקומה השניה בבית המדרש למורות "תלפיות", הצופה, 19 בינואר 1961 שלמה פיוטרקובסקי, פעילי המחאה השתלטו על "בית צעירות מזרחי", באתר ערוץ 7, 22 באוגוסט 2011 חצי יובל לסמינר למורות וגננות תלפיות בתל אביב, הצופה, 24 באפריל 1962 לקראת פתיחת קורס גבוה לחינוך בבית המדרש ממ"ד למו"ג תלפיות, הצופה, 17 במרץ 1967 המכללה האקדמית לחינוך תלפיות כתב העת "כעת", באתר מכללת תלפיות לחינוך